armvectores/hy_wikipedia_2023 huggingface dataset:
Ժաննա Օկերման

Ժաննա Էլիզաբեթ Օկերման (շվեդերեն՝ Jeanna Elisabeth Åkerman, դեկտեմբերի 16, 1798(1798-12-16), Göteborgs Kristine församling, Գյոթեբորգ համայնք, Gothenburg and Bohus County, Շվեդիա - մայիսի 27, 1859(1859-05-27), Դրեզդեն, Գերմանական միություն), շվեդ երգչուհի, կոմպոզիտոր, երգչախմբի ղեկավար, նաև նկարչուհի։


== Կենսագրություն ==
Ժաննա Էլիզաբեթ Օկերմանը ծնվել է Գյոտեբորգում, 1798 թվականի դեկտեմբերի 16-ին։ Նրա հայրը վաճառական Յուհան Կրիստոֆեր Բաուկն էր։ Ընտանիքն ունևոր էր և կիրթ։ Ինքը՝ Յուհան Բաուկը, տեղական «Հարմոնիկ հասարակության» (Harmoniska sällskapet) առաջնորդներից մեկն էր, իսկ նրա փոքր եղբայրը՝ Վիլհելմ Բաուկը, երաժշտություն էր գրում։ Ինքը՝ Ժաննան, վաղ հասակից ընդունակություններ է ցուցաբերում երաժշտության նկատմամբ և դաշնամուրի դասեր է վերցնում երգեհոնահար Հենրիկ Բոկի մոտ։ Բացի այդ, նա սովորում է երգել և ջութակ նվագել։ Արդեն տասնչորս տարեկանում նա ելույթ էր ունենում հայտնի գերմանացի թավջութակահար Բերնհարդ Ռոմբերգի հետ։
1814 և 1815 թվականները Ժաննան անց է կացնում Համբուրգում, որտեղ սովորում է երգեցողություն, դաշնամուր և արֆա նվագել։ Վերադառնալով Գյոտեբորգ՝ նա նաև սկսում է երաժշտական կոմոզիցիայի և թեորիայի դասեր վերցնել երգեհոնահար Գեորգ Գյունտերի մոտ։ Ժաննան հաճախ հանդես էր գալիս համերգներով, առաջին հերթին որպես երգչուհի, ինչպես նաև ղեկավարել է  մասշտաբային երգչախմբային ստեղծագործությունների կատարումներ, այնպիսին ինչպիսիք են Մոցարտի «Ռեքվիեմը»  և Հենդելի «Իեֆայ» օրատորիան։ 1817 թվականին Ժաննան ամուսնանում է առևտրական Անդերս Օկերմանի հետ։

1850-ական թվականներին «Հարմոնիկ հասարակության» գործունեությունը գնում է դեպի անկում, և Ժաննան կազմավորում և գլխավորում է «Måndagssångöfvningssällskapet» խառը երգչախումբը։ 1856 թվականին երգչախմբի ղեկավարությունը անցնում է Բեդրժիխ Սմետանային, ով այդ ժամանակ աշխատում էր Գյոտեբորգում։
Երաժշտությունից բացի Ժաննա Օկերմանը զբաղվել է գեղանկարչությամբ։ 1810-ական թվականներին նա նկարչության դասեր էր վերցնում նկարիչ Ֆրեդրիկ Վերների մոտ, հնարավոր է, այս արվեստին սովորել է Դրեզդենում։ Սակայն պահպանվել է միայն նրա աշխատանքների ոչ մեծ մասը՝ տասից պակաս բնանկարներ։ Մեծ չէ նաև նրա երաժշտական ժառանգությունը, քանի որ նրա ոչ բոլոր ստեղծագործություններն են հրատարակված եղել։ Նրա երգերից լույս են տեսել միայն ութը ձայնի և դաշնամուրի համար՝ ոչ բարդ իրենց կառուցվածքով, բայց ոչ առանց օրիգինալության և արտահայտչականության։
Ժաննա Օկերմանը մահացել է Դրեզդենում, որտեղ մեկնել էր բուժման համար, 1859 թվականի մայիսի 27-ին։


== Ծանոթագրություններ ==


== Արտաքին հղումներ ==
Dan Olsson (2016)։ «Jeanna Åkerman (1798−1859)»։ Swedish Musical Heritage (անգլերեն) 
«Նկարչուհու աշխատանքները Ազգային թանգարանի կայքում. Nationalmuseum.»։ Nationalmuseum
Երբ աշխարհները բախվեն (ֆիլմ, 1951)

Երբ աշխարհները բախվեն ( անգլ.՝ When Worlds Collide, ինչպես նաև կա թարգմանության «Երբ բախվում են աշխարհները» տարբերակաը), ամերիկյան գիտաֆանտաստիկ աղետ-ֆիլմ՝ նկարահանված  Էդվին Բալմերի և Ֆիլիպ Վայլի համանուն ֆանտաստիկ պատմվածքի (1933) հիման վրա։ Ֆիլմի պրեմիերան տեղի է ունեցել 1951 թվականի հոկտեմբերի 30-ին։
24-րդ «Օսկար»-ի (1952) պարգևատրման արարողության ժամանակ ֆիլմը առաջադրվեց մրցանակի ֆիլմում լավագույն հատուկ էֆեկեների համար։


== Սյուժե ==
Աստղագետ Էմերի Ռոնսոնը բացահայտում է, որ մի քանի ամիս հետո թափառող աստղը, որին նա անվանել էր Բելլուս, մոտենում է Երկրին և բախումը անխուսափելի է։ Նրան սկզբում ոչ ոք չի հավատում։ Գիտնականների խումբը սկսում է տիեզերանավ մշակել, որպեսզի կարողանան կենդանի մնալ՝ հնարավորություն կա փրկվելու՝ վայրէջք կատարելով Զիրա մոլորակի վրա, որը պտտվում է Բելլուսի շուրջը։ Շուտով սկսվում են գլոբալ աղետներ՝ հրաբուխների ժայտքում, երկրաշարժեր, առատ տեղումների հետևանքով առաջացած ջրհեղեղներ։ Երկրի վրա սկսվում է խուճապ, և Միավորված ազգերի կազմակերպության նիստում որոշում են արագացնել նավ-տապանի կառուցումը։ Անցկացվում է վիճակահանություն, որտեղ խաղարկվում էր տիեզերանավի մեջ նստատեղերը, ում կհաջողվեր վերջին պահին փրկվել վերացող Մոլորակից։


== Նշանակություն ==
Ֆիլմը թողարկվել է աշխարհում տիրող բարդ ժամանակաշրջանում։ Վեց տարի առաջ ավարտվել էր Երկրորդ համաշխարհային պատերազմը, հենց նոր Կորեայում սկսվել էր պատերազմ, Խորհրդային Միության հետ սառը պատերազմ էր, երկու կողմն էլ ունեին ատոմային ռումբ։ Այնպես որ Երկրի վրա գոյատևման խնդիրը ընդհանրապես մտածված չէր։ Ֆիլմն արժանացավ «Օսկար»-ի լավագույն հատուկ էֆեկտների և անավադրվել է լավագույն օպերատորական աշխատանքի համար։


== Դերերում ==


== Ծանոթագրություններ ==


== Արտաքին հղումներ ==
ֆիլմի քննարկումն ու ակնարը
Շամիանամզրե

Շամիանամզրե, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դավնիա

Դավնիա (վրաց.՝ დაბნია), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում։


== Դիրք ==
Գյուղը գտնվում է ծովի մակարդակից 1720 մետր բարձրության վրա։ Շրջկենտրոն Ախալքալաքից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 127 մարդ։


== Ծանոթագրություններ ==
(21415) Նիկոբրեներ

(21415) Նիկոբրեներ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21415) Նիկոբրեներ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)ձ
Շակոտիս

Շակոտիս (լիտվերեն՝ šakotis, լեհերեն՝ sękacz), ավանդական լեհական և լիտվական տորթ՝ ոչ սովորական ձևով՝ ձվային խմորից։ Պատրաստում են բաց կրակի վրա։ Հաճախ այն հարսանեկան տորթ է։ Լիտվերեն թարգմանվում է «Տերևային»։ Գրանցված է Լիտվական ազգային ֆոնդում՝ որպես խոհարարական ժառանգություն։
Շակոտիսի խմորը պատրաստվում է մեծ թվով ձվերից՝ 30-50 հատ և 1 կգ ալյուրից։ Տորթը թխում են փայտից շամփուրի վրա, որով շրջում են դեպի բաց կրակ։ Հոսելով՝ խմորը ստանում է տերևների ձև։


== Պատմություն ==
Բաղադրատոմսը ստեղծվել է Րեչ Պոսպոլիտայի ժամանակներում։ Լեգենդի համաձայն երիտասարդ խոհարար Յոնասը թխել է թխվածք Բարբարա թագուհու համար և ստացել է՝ որպես պարգև նախշ, որը նվիրել է իր սիրածին։ Տորթը պատահական է ստացվել։ Ստացվել է այն ժամանակ, երբ նա թափել է նուրբ խմորը՝ կրակի վրա պտտվող շամփուրի վրա։
Առաջին անգամ Շակոտիսի պատրաստման եղանակը հրատարակվել է 1692 թվականին՝ Գերմանիայում՝ Քիլ քաղաքի հրուշակագործի գրքում։ Գոյություն ունեն նաև տորթի պատրաստման գերմանական տարբերակը, որն ունի հարթ մակերես։
2008 թվականին լիտվական հրուշակագործները թխեցին 2 մետր 30 սմ-անոց Շակոտիս, որի վրա ծախսվեց 1200 ձու։


== Աղբյուրներ ==
Արևելքի և արևմուտքի պատմություն. Լիտվական հարսանեկան տորթ «Շակոտիս» Радио Свобода, 22.01.2009 (ռուս.)
Ինչու է Շակոտիսը համարվում լիտվական հարսանիքների գլխավոր զարդարանք ШколаЖизни.ру (ռուս.)
Շակոտիսն ավելի բարձր է քան Սաբոնիսը Archived 2018-01-30 at the Wayback Machine. Առաջին բալթիկական ալիք, 2008 թվականի դեկտեմբերի 12 (ռուս.)
Klaus Klöppel։ Polnische Ostseeküste: Danzig, Masuren, Baedeker, ISBN 3-8297-1171-9 (գերմ.)
Ալոդա

Ալոդա (հուն․՝  Αλόδα, թուրքերեն՝ Atlılar), գյուղ Կիպրոսի Հանրապետության Ֆամագուստայի շրջանի հյուսիսարևելյան մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։


== Բնակչություն ==


== Ծանոթագրություններ ==
Քարե ծով

Քարե ծով, երկրաբանական բնության հուշարձան Հայաստանում, որը տեսակով քարացրոններ (չինգիլներ) է։ Բնության հուշարձանը գտնվում է Հայաստանի Գեղարքունիքի մարզում, Լճաշեն գյուղից 1 կմ դեպի խարամային քարհանք։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Արգի-Պագի

Արգի-Պագի (ռուս.՝ Арги-Паги), գյուղ Ռուսաստանի Սախալինի մարզի Տիմովսկի քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 1482 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փամբակի պատմության և մշակույթի անշարժ հուշարձանների ցանկ (այլ կիրառումներ)

Փամբակի պատմության և մշակույթի անշարժ հուշարձանների ցանկ, կարող է վերաբերել՝

Փամբակի պատմության և մշակույթի անշարժ հուշարձանների ցանկ՝ Գեղարքունիքի մարզի Փամբակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։
Փամբակի պատմության և մշակույթի անշարժ հուշարձանների ցանկ՝ Լոռու մարզի Փամբակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։
Պորտու դի Պեդրաս

Պորտու դի Պեդրաս (պորտ.՝ Porto de Pedras), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Լիտորալ Նորտի Ալագոանուի գավառի կազմի մեջ։ Բնակչությունը կազմում է 10 620 մարդ՝ 2008 թվականի տվյալներով։ Գրավում է 189 կմ2 տարածք։
Սթիվ Ֆրեյն

Սթիվեն Ֆրեյն (Steven Frayne), առավել հայտնի է որպես Դինամո (Dynamo), դեկտեմբերի 17, 1982(1982-12-17), Բրեդֆորդ, Արևմտյան Յորքշիր, Անգլիա, Միացյալ Թագավորություն), բրիտանացի մոգ, իլյուզիոնիստ։


== Կենսագրություն ==
Ծնվել է 1982 թվականի դեկտեմբերի 17-ին։ Մանուկ տարիներն անցկացրել է Բրեդֆորդի ամենաաղքատ թաղամասերից մեկում։ Դպրոցում հաճախ վեճերի է մասնակցել, հատկապես՝ ավագ դասարանցիների հետ։ Որպեսզի ինչ-որ կերպ ավարտի նման վեճերը, տղան սկսել է ֆոկուսներ ցույց տալ՝ սևեռելով այլ տղաների ուշադրությունը իր հնարքների վրա, որոնք նա սովորել էր արդեն 11 տարի և որոնք արդեն անսովոր էին և տարօրինակ։
Իլյուզիոնիզմի առաջին դասերը տղան անցել է պապիկի մոտ, որը թոռնիկին սովորեցրել է հետաքրքիր հնարքներ և մեթոդներ։ Պապը Դինամոյի ներշնչման աղբյուրն էր և իրական կուռքը։


== Շոու ==
Սթիվեն Ֆրեյնի մասնակցությամբ հեռարձակվել են մի շարք հեռուստա- և վիդեոնախագծեր։

Համացանցում հրաշագործների մասին տարածված ամենահայտնի հաղորդումը՝ Dynamo։ Magician Impossible / Դինամո. անհավանական իլյուզիոնիստ։ Մեկ սերիայի 44 րոպեները, որտեղ իլյուզիոնիստը ցույց է տալիս ամենաանհավանական ֆոկուսները։ Ցուցադրվում է Discovery Channel հեռուստաալիքով։ Որոշ հայտնի անձինք իրենց մասնակցությունն են ունեցել հեռուստատեսային շոուում։
Dynamo’s Underground Magic, 51 րոպե տևողությամբ վավերագրական ֆիլմ, որտեղ մանրամասն կեպով ցուցադրվում են թղթախաղերով ֆոկուսները, դրամների անհետանալը և այլն։ Դիտումից հետո կա հավանականություն, որ շատերը կկարողանան կրկնել այդ հնարքները ինքնուրույն։
Dynamo’s Estate of Mind
Dynamo’s Concrete Playground։


== Ծանոթագրություններ ==


== Արտաքին հղումներ ==
Դինամոյի աշխարհ Archived 2014-09-04 at the Wayback Machine.
Դինամո. Անհավանական հրաշագործ, պաշտոնական կայք
BBC 1xtra, Դինամո
Բյուլախ

Բյուլախ (գերմ.՝ Bülach), քաղաք Շվեյցարիայում՝ Ցյուրիխի կանտոնում։ Նույնանուն շրջանի վարչական կենտրոնն է; Գտնվում է Գլատ գետի հովտի արևելյան մասում՝ Ցյուրիխի օդանավակայանից 6 կիլոմետր դեպի հյուսիս։
Զբաղեցնում է 16.1 քառակուսի կիլոմետր տարածք, որի 33.2%-ն օգտագործվում է գյուղատնտեսական նպատակներով, 39.5%-ն էլ անտառապատ է։ 2017 թվականի դեկտեմբերի 31-ի տվյալներով Բյուլախում ապրում էր 19.888 մարդ։ 


== Ժողովրդագրություն ==
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները


== Պատմություն ==
Պատմական փաստաթղթերում Բյուլախն առաջին անգամ հիշատակվել է 811 թվականին՝ որպես Pulacha և, ինչպես իր ուսումնասիրություններից մեկում նշել է հնագետ Յոախիմ Վերները, ով հետազոտել է այս բնակավայրի միջնադարյան գերեզմանատունը, Բյուլախն այն հին ժամանակներից ընդգրկված է եղել Ալեմանի մարզի կազմում։ Ավստրիայի Հաբսբուրգյան ազնվականական տոհմի ներկայացուցիչ, դուքս Լեոպոլդ Երրորդը Բյուլախին քաղաքի կարգավիճակ է շնորհել դեռևս 1384 թվականին՝ թույլատրելով, որ ունենա իր քաղաքային շուկան։ 


== Տեսարժան վայրեր ==
Պատմական այս բնակավայրը հարուստ է արժեքավոր հուշարձաններով, որոնց թվում են ռեֆորմիստական եկեղեցին, Sigristenkeller պատկերասրահը,  Pfarrhaus-ը, Tithe ամբարը, Saint Laurentius եկեղեցին, քաղաքապետարանը՝ 74 մետր բարձրությամբ աշտարակով, որտեղից յուրաքանչյուր ամսվա առաջին շաբաթ օրը՝ երեկոյան ժամը 6-ից փողհարները կես ժամ շարունակ նվագում են։


== Պատկերասրահ ==

		
		
		
		
		
		
		
		


== Կրթություն ==
Քաղաքում գործող տարրական դպրոցներից են Schuleinheit Böswisli-ը, Schuleinheit Schwerzgrueb-ը, Schuleinheit Lindenhof-ը և Schuleinheit Hohfuri-ը։
Միջնակարգ դպրոցներն են  Schule Hinterbirch-ն ու Schule Mettmenriet-ը։ Բյուլախում գործում է նաև միջնակարգ արհեստագործական Kantonsschule Zürcher Unterland (KZU) դպրոցը։


== Անվանի բյուլախցիներ ==

Յուրգ Գուտկեխտ (ծնվ. 1949) - համակարգչագետ
Դանիել Կլայներ (ծնվ. 1963) - դիրիժոր, Վիեննայի երաժշտության ու կատարողական արվեստի համալսարանի դասախոս
Կլոդ Մայեր (ծնվ. 1964) - շվեյցարական զինված ուժերի գեներալՄարզիկներԿուրտ Կլինգլեր (ծնվ. 1928) - նախկին մարզական հրաձիգ, 1968 թվականի ամառային օլիմպիական խաղերի մասնակից
Լուիս Պֆենիգեր (ծնվ. 1944) - նախկին մարզիկ հեծանվարշավորդ, 1964 թվականի ամառային օլիմպիական խաղերի մասնակից
Նիկոլա Շպրինգ (ծնվ. 1982) - պրոֆեսիոնալ եռամարտիկ, 2012 թվականի ամառային օլիմպիական խաղերի մասնակից
Սառա Մայեր (ծնվ. 1984) - նախկին գեղասահորդուհի, Շվեյցարիայի ութակի չեմպիոնուհի
Մարտինա վան Բերկել (ծնվ. 1989) - լողորդուհի, 2012 թվականի ամառային օլիմպիական խաղերի մասնակից
Նիլս Հինտերման (ծնվ. 1995) - լեռնադահուկորդ, աշխարհի գավաթի խաղարկության մրցումների մասնակից
Նիկո Գեորգիդիս (ծնվ. 1996) - շախմատիստ, գրոսմայստեր


== Ծանոթագրություններ ==


== Արտաքին հղումներ ==
Պաշտոնական կայքէջ
Spital Bülach
Vetropack
Sigristenkeller պատկերասրահ
Շավոն

Շավոն (ֆր.՝ Chavonne)՝ կոմունա Ֆրանսիայում, գտնվում է Պիկարդիա մարզում։ Էնա գավառում։ Մտնում է Ֆեր ան Տարդենուա կանտոնի կազմի մեջ։ Կոմունայի շրջանը՝ Սուասոն։
Համայնքի INSEE կոդը 02176։


== Բնակչություն ==
Համայնքի բնակչությունը 2010 թվականին կազմում է 193 մարդ։


== Տնտեսություն ==
2010 թվականին համայնքի 124 աշխատունակ (15-64 տարեկան) բնակիչներից 92-ը տնտեսապես ակտիվ էին, 32-ը՝ ոչ ակտիվ (ակտիվության ցուցանիշը կազմել է 74,2 %, 1999 թվականին եղել է 71,7%)։ 92 տնտեսապես ակտիվ բնակիչներից աշխատում էին 84-ը (49 տղամարդ և 35 կին), գործազուրկ էին 8 մարդ (5 տղամարդ և 3 կին)։ 32 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 6-ը՝ թոշակառուներ, 17-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ, Շավոն (ֆր.)
Գոգիեթ

Գոգիեթ (վրաց.՝ გოგიეთი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 280 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում էր 151 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Կազանդա

Կազանդա,  գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Պեսչանայա գետի աջ ափից 193 կմ հեռավորության վրա։ Գետի երկարությունը 21 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բիա և Կատուն գետերից մինչև Բարնաուլ քաղաքը՝ առանց Ալեյ գետի, Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010200312115100007941
Հիդրոլոգիական ստուգման կոդ՝ 115100794
Ավազանի կոդ՝ 13.01.02.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Լուսակիր ծառ

Լուսակիր ծառ (անգլ.՝ Traffic Light Tree), հասարակական քանդակ, որը գտնվում է Լոնդոնում, Անգլիայում։ Ստեղծվել է ֆրանսիացի քանդակագործ Պիեր Վիվանտի կողմից, ով հաղթել էր Հանրային Արվեստի Հանձնաժողովների գործակալության կողմից կազմակերպված մրցույթում։ Ի սկզբանե տեղադրված է եղել Հերոն Քուեյ, Մարշ Ուոլ և Վեստֆեր փողոցների  խաչմերուկում` Քեների Վարֆի մոտակայքում։ Այժմ այն տեղադրված է Բիլինգսգեյթ շուկայի մոտ գտնվող շրջանցիկ ճանապարհի վրա։


== Նկարագրություն ==
Լուսակիր ծառ քանդակն ունի ութ մետր բարձրություն և բաղկացած է 75 առանձին լուսակիրներից, որոնցից յուրաքանչյուրը կառավարվում է առանձին համակարգչի կողմից։ Քանդակագործ Վիվանտի խոսքերով այս քանդակը խորհրդանշում է Լոնդոնի մերձակայքում գտնվող բնական սոսիները, որոնք այսօր տնկված են բազմաթիվ զբոսայգիներում, ինչպես նաև ճանապարհների եզրերին։ Սոսիների մեծ մասը տնկվել է արդյունաբերական բարձր աղտոտվածության պատճառով 19-րդ դարի վերջին և 20-րդ դարի սկզբներին։ Լոնդոնն առաջին քաղաքներից մեկն է, որն օգտագործել է այս ծառատեսակը այդ նպատակով, քանի որ  գործնականում ապացուցված է, որ սոսին հատկապես դիմացկուն է աղտոտվածության պայմաններում։
Իսկ 75 լուսակիրների անընդհատ փոփոխվող լույսերն արտացոլում են քաղաքի ներքին, ֆինանսական և առևտրային գործունեության երբեք չավարտվող ռիթմը։


== Պատմություն ==
Լուսակիր ծառ քանդակը տեղադրվել է 1998 թվականին մի սոսու  փոխարեն, որը չորացել էր աղտոտվածության պատճառով։ Չնայած սկզբնական շրջանում որոշ մոտոցիկլավարներ խառնվում էին` շփոթելով քանդակի լույսերն իրական լուսակրի հետ, այն շուտով դարձավ զբոսաշրջիկների և տեղացիների սիրելին։ 
2011 թվականի դեկտեմբերին քանդակը տեղափոխվեց սեփականատիրոջ կողմից, որպես վերանորոգման աշխատանքների  մի մաս և տեղադրվեց Վեստֆերի շրջանցիկ ճանապարհի վրա։ 2013 թվականի սկզբներին քաղաքի խորհրդի կողմից դիմում ներկայացվեց, և 2013 թվականի նոյեմբերի 11-ից մինչև դեկտեմբերի 11-ը քանդակը տեղադրվեց Բիլինգսգեյթ շուկայի մոտ Տրաֆալգարյան հրապարակ տանող շրջանցիկ ճանապարհի վրա։
2014 թվականի հունվարի 20-ին Լոնդոնի «Համլետի աշտարակ» թաղամասի քաղաքագլուխ Լութֆուր Ռահմանի ղեկավարությամբ տեղի ունեցավ քանդակի պաշտոնական բացումը, որին ներկա էին բազմաթիվ զբոսաշրջիկներ, հյուրեր և տեղացիներ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Traffic Light Tree Archived 2010-04-18 at the Wayback Machine. – citynoise.org (englisch)
Grand Illusions: Traffic Light Tree Archived 2009-07-21 at the Wayback Machine. (englisch)
Sculpture club Archived 2011-06-07 at the Wayback Machine. (englisch)
Սանտա Մարիա դի Սալա

Սանտա Մարիա դի Սալա  (իտալերեն՝ Santa Maria di Sala), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 13582 մարդ։ Խտությունը կազմում է 503 մարդ/կմ²։ Տարածքը գրավում է 27 կմ²։ Փոստային ինդեքս՝ 30036։ Հեռախոսային կոդ՝ 041։
Կուլաժինցի (գյուղ, Գրեբյոնկայի շրջան)

Կուլաժինցի (ուկրաիներեն՝ Кулажинці), գյուղ Ուկրաինայի Պոլտավայի մարզի Գրեբյոնկայի շրջանում։
2001 թվականի տվյալներով Կուլաժինցի գյուղում բնակվում էր 554 մարդ։ Բնակավայրը զբաղեցնում է 3968 կմ² տարածք։ Բնակչության խտությունը կազմում էր 139,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոշնոե

Սոշնոե (ուկրաիներեն՝ Сошне), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Սոշնոե գյուղում բնակվում էր 490 մարդ։ Բնակավայրը զբաղեցնում է 1631 կմ² տարածք։ Բնակչության խտությունը կազմում էր 300,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիրք վանդակների ետևում

«Կիրք վանդակների ետևում» (անգլ.՝ Caged Heat), Ամերիկյան Գերբնական հեռուստասերիալի վեցերորդ եթերաշրջանի 10-րդ սեիան։ Սերիայի պրեմիերան կայացել է 2010 թվականի դեկտեմբերի 3-ին։


== Սյուժե ==
Դինը, Սեմը և Կաստիելը դեմոն Մեգի օգնությամբ որոշել են սպանել Կռոուլիին, ով չի ցանկանում վերադարձնել Սեմի հոգին, ինչի պատճառով նրան մտել են այն շենքը, որտեղ Կռոուլին պահում էր պատանդ ալֆաներին։ Այնտեղ նրանց վրա հարձակվեցին դժողքի շները, և սպանեցին Մեգի դեմոն-գործընկերներին։ Այդ ժամանակ Մեգը հրեշտակների դաշույնով շների դեմ կռվի մեջ է մտնումԼ
Ավելի ուշ արզվում է, որ Սեմյուել Կեմպբելլը դավաճանել է եղբայրներին, ամեն ինչի մասին Կռոուլիին հայտնելով։ Դինին և Սեմին բռնեցին և վանդակի մեջ գցեցին, ավելի ուշ սպանելու մտադրությամբ, սակայն նրանց հաջողվեց ազատվել։
Երբ բոլոր շները արդեն սպանված էին, Մեգի վրա է հարձակվում Քրիստիան Կեմպբելլը։ Նա տանջում է Մեգին, սակայն որոշ ժամանակ անց եղբայրները սպանում են նրան։
Վերջին հաշվով եղբայրները չեն կարողանում վերադարձնել Սեմի հոգին, սակայն Կաստիելը ամեն դեպքում սպանում է Կռոուլիին, այրելով նրա ոսկորները։ Դրանից հետո Մեգը անհայտանում է, հասկանալով, որ ինքը հաջորդն է, ում կսպանեն Վինչեստեր եղբայրները։


== Դերերում ==
Ջարեդ Պադալեկի — Սեմ Վինչեստեր
Ջենսեն Էքլզ — Դին Վինչեստեր
Միշա Քոլլինզ — Կաստիել
Մարկ Շեփարդ — Կռոուլի
Միչ Պիլեջի — Սեմյուել Կեմպբելլ
Կորին Նեմեկ — Քրիստիան Կեմպբելլ
Ռեյչել Մայներ — Մեգ Մասթերս


== Կարծիքներ ==
IGN-ը սերիալը 8,5 բալ է գնահատել 10 բալային համակարգից։ Ընդգծվել է սերիայի «մռայլությունը» ինչպես իրադրության, այնպես էլ այն պատճառով, որ ամեն ինչ տեղի է ունենում երեկոյան։ Ինչպես նաև դրական է գնահատվել այն, որ նրանք համագործակցում են Մեգի հետ։ Այս հոդվածի հեղինակը ափսոսանքով է նշել Կռոուլիի մահը, քանի որ իր կարծիքով նա սերիալի լավագույն չարագործներից մեկն էր, սակայն ասաց, որ սերիալը պետք է զարգանա. TV Fanatic-ը սերիալը 4,1 բալ է գնահատել 5 բալային համակարգից, և նշել է, որ չնայած սերիան սերիալ անմաբաժանելի մասը չի կարող հայտարարվել, բայց կարելի է այն տեսնել։ Ինչպես նաև ընդգծվել է Մեգի բնավորությունը, քանի որ երկար ժամանակ է ինչ նա չէր հայտնվում սերիալում։ TV equals-ը սերիան շշմեցուցիչ է անվանել։ Հայտարարվել է, որ հիմա Գերբնականի սյուժե անհայտ ուղղությամբ կսկսի զարգանալ, և դա այդ հոդվածի հեղինակին ավելի մեծ վստահություն է նվիրում։ The A.V. Club-ը նշել է, որ սերիայի հիմնական պայշառ դեմքերից մեկը Մեգն է եղել։ Tvovermind.com-ը ավելացրել է, որ սերիալը ավելի է զարգանում, և որ այս եթերաշրձանը անցյալից ավելի լավն է, և նշել է որ այս սերիան եթերաշրջանի լավագույն սերիան է. GeekPeeks-ը սերիան ընդհանուր ասել է որ վատը չէ, սակայն մի շարք բացասական գծեր է ընգծել։ Fear.net-ը սերիան շատ դաժան է անվանել։


== Ծանոթագրություններ ==
Բազային եկամուտ

Բազային եկամուտ (անգլ.՝ Basic income), բազային եկամտի երաշխիք (անգլ.՝ basic income guarantee), քաղաքացու եկամուտ (անգլ.՝ Citizen's Income), բացարձակ բազային եկամուտ (անգլ.՝ unconditional basic income), համընդհանուր բազային եկամուտ (անգլ.՝ universal basic income (UBI)), դեմոգրանտ (անգլ.՝ demogrant), բարեկեցության ռեժիմի նոր տեսակ, որի շրջանակներում երկրի բոլոր քաղաքացիները (կամ մշտական բնակիչները) կանոնավոր կերպով կառավարությունից ստանում են կյանքի համար բավարար սահմանված որոշ գումար՝ առանց որևէ պայմանների։ Դրանից հետևոմ է, որ բազային եկամտի տրամադրման դիմաց պետությունը ստացողից չի պահանջում կատարել որևէ աշխատանք։ Մաքուր բազային եկամտի դեպքում գումարի տրամադրումը կախված չէ որևէ այլ եկամտի գոյությունից կամ բացակայությունից։


== Ընդհանուր ակնարկ ==
Մարդու հիմնական պահանջմունքների բավարարման (աղքատության գծին հավասար կամ ավել) համար բավարար բացարձակ եկամուտը (unconditional income) կոչվում է ամբողջական բազային եկամուտ (full basic income), իսկ եթե այն պակաս է վերոնշյալ գումարից, ապա կոչվում է մասնակից բազային եկամուտ (partial basic income): Բազային եկամուտը կարող է իրականացվել տարածաշրջանային, պետական կամ տեղական մակարդակով։
Սոցիալական ապահովման որոշ համակարգեր կապված են բազային եկամտի հետ, սակայն ունեն որոշ պայմաններ։ Օրինակ, բրազիլական Bolsa Família համակարգը սահմանափակված է միայն աղքատ ընտանիքներով, իսկ երեխաները պարտավոր են դպրոց այցելել։


== Արտաքին հղումներ ==
Treasury study in New Zealand 2010
Գեռնիկայի ծառ

Գեռնիկայի ծառ (բասկ.՝ Gernikako Arbola, իսպ.՝ Árbol de Guernica), կաղնի Գեռնիկայում, որը խորհրդանշում է բասկերի, Բիսկայայի ժողովուրդների ավանդական ազատությունը։ Բիսկայայի իշխանները, Կաստիլիայի թագավորության ղեկավարները ծառի տակ երդում են տվել հարգել այդ ժողովուրդների ազատությունը։


== Ծառերի դինաստիա ==
Միջնադարում Բիսկայայի բնակավայրերի բնակիչները ծառերի տակ անցկացրել են հավաքներ։ Ժամանակի ընթացքում հավաքները կենտրոնացել են Գեռնիկայում. 1512 թվականին այն դարձել է հավաքների հիմնական վայրը, իսկ տեղի կաղնին խորհրդանշական իմաստ է ձեռք բերել։ Հավաքներն այնտեղ սկսում են կազմակերպել հատուկ այդ նպատակի համար կառուցված տաղավարում։ Ներկայիս տաղավարն իր վերջնական տեսքը ստացել է 1833 թվականին։
Հայտնի են ծառերի դինաստիայի հետևյալ ներկայացուցիչները.

Ամենահին ծառը, որի մասին պահպանվել են վավերագրական տեղեկություններ, Հայր ծառն է (իսպ.՝ El Árbol Padre), որը հայտնի է 14-րդ դարից։ Նրա չորացած բունը կարելի է տեսնել Գեռնիկայի հավաքների տան մոտ։ 1476 թվականին այս ծառի տակ երդվել են կաթոլիկ արքաները։
1742 թվականին 450 տարեկան ծառը փոխարինվել է նորով` Ծերուկով (իսպ.՝ El Árbol Viejo, 1742-1892): 1839 թվականին նրա տակ վերջին երդումն է տեղի ունեցել, երբ արքայադուստր, ռեգենտ Մարիա Քրիստինան երդվել է Իզաբելա II-ի անունից։
Այս ծառը հեռացվել է 1860 թվականին և փոխարինվել նորով, որը ստացել է Որդի (իսպ.՝ El Árbol Hijo, 1858-2004) անունը։ Նրա տակ երդվել է Բասկերի Երկրի առաջին նախագահ (լեենդակարի) Խոսե Անտոնիո Ագիրեն (1936-1960)։ Այս ծառն ականատեսն է եղել 1937 թվականին Գեռնիկայի ռմբակոծմանը, երբ Իսպանիայի քաղաքացիական պատերազմի ընթացքում գերմանական ուժերը գեներալ Ֆրանկոյին իրենց աջակցությունը հայտնելու համար մոտ չորս ժամ անընդհատ ռմբակոծել են Գեռնիկան` այն գետնին հավասարեցնելով։
Չորրորդ ծառը (1986-2015) իր նախնու տեղում տնկվել է 2005 թվականի փետրվարի 25-ին։ Այն չորացել է 2015 թվականին հիվանդությունից, որը պայմանավորված է եղել խոնավությամբ։
Հինգերորդ ծառը տնկվել է 2015 թվականի մարտին։ Տնկման պահին այն եղել է 14 տարեկան։Ծառի նշանակությունը նոր երանգ է ստացել Իսպանիայի քաղաքացիական պատերազմի ժամանակ։ Երբ քաղաքը գրավում են ֆրանկոյականները, լուրեր են տարածվում, որ Իսպանական ֆալանգայի անդամները ցանկանում են կտրել ծառն ու ոչնչացնել ազգային խորհրդանիշը։ Այդ ժամանակ կապիտան Խայմե դել Բուրգոն կազմավորում է զինված ջոկատ` զինված հսկողություն իրականացնելով ծառի մոտ ու կանխելով այդ մտադրությունը։
Կաղնին պատկերված է Բիսկայայի ու նրա շատ քաղաքների զինանշաններին։ Բիսկայայի տեղական կառավարությունը կիրառում է կաղնու տերևով տարբերանշաններ։ «Բասկյան համերաշխություն» ազգայնական կուսակցության տարբերանշանը կաղնու տերև է, որի մի մասը կարմիր է, մյուսը` կանաչ։
Բասկյան իշխանությունները ծառի սերունդները դիտարկում են որպես բասկյան սփյուռքի ու հայրենի քաղաքների բարեկամության խորհրդանիշ։


== Ծառի պատկերով խորհրդանշաններ ==

		


== Ծանոթագրություններ ==


== Արտաքին հղումներ ==
Գեռնիկայի ծառի (իսպաներեն)
Զբոսաշրջությունը Բասկերի Երկրում
Ծառի կայքէջ Archived 2008-11-20 at the Wayback Machine.
Սեռո Պրիետո

Սեռո Պրիետո (իսպ.՝ Cerro Prieto), հրաբուխ, որը գտնվում է Մեքսիկայի Ստորին Կալիֆոռնիա նահանգնում։
Կազմված է հրաբխային երկու մեխանիզմներից՝ հրաբխային կոնից և հրաբխային գմբեթից։ Այս հրաբուխը գտնվում է ծովի մակարդակից 220 մետր բարձրության վրա։ Հրաբուխը ներկայումս գործող է։


== Ծանոթագրություններ ==


== Արտաքին հղումներ ==
Geology of the Salton Trough, David L. Alles ed., 2007
Պապայա

Պապայա (Carica papaya), Caricaceae ընտանիքին պատկանող ծառանման բույս է, 5-10 մ բարձրությամբ։ Հայրենիքը Ամերիկա մայրցամաքների արևադարձային շրջաններն են։ Այժմ նաև մշակվում է Աֆրիկայում և Ասիայում (հիմնական արտահանողներն են Հնդկաստանը, Բրազիլիան, Ինդոնեզիան, Նիգերիան և Մեքսիկան)։ Պապայա է կոչվում պտուղը։


== Պտուղը ==
Պտուղը օվալաձև է, միջինը 20 սմ երկարությամբ և 300-500 գ քաշով։ Հասուն պտուղն ունի ողորկ, բարակ, կանաչ-դեղնավուն կեղև, պտղամիսը վարդագույն-նարնջագույն է։ Քաղցր է, բուրավետ. համային հատկանիշներով որոշ չափով նման է սեխին։
Պտղի միջնամասը սնամեջ է, այստեղ գտնվում են սև կորիզները, որոնք ուտելի չեն։ Չորացված վիճակում օգտագործվում են որպես համեմունք։
Ոչ հասուն պտուղն օգտագործվում է որպես բանջարեղեն։


== Բնութագիր ==
Սեխածառը(պապայա) խիստ զգայուն է կլիմայական պայմանների նկատմամբ։ Այն ոչնչանում է ոչ միայն սառնամանիքներից, այլև՝ ցածր դրական ջերմաստիճաններում։ Լավ որակի պտուղ տալիս են արևադարձային գոտու այն պլանտացիաները, որոնք գտնվում են ծովի մակերևույթից մինչև 1000 մ բարձրության վրա։
Պորտուգալացի ծովագնաց Վասկո Դա Գաման առաջին անգամ Հնդկաստանում տեսնելով սեխածառը՝ հիացմունքով բացականչել է՝ «Հնդկական ոսկի ծառ»։
Մեկ հեկտար սեխածառի պլանտացիայից ստացվում է տարեկան 33-37 տոննա պտուղ։ Միջին հաշվով մեկ ծառից ստացվում է 30-150 պտուղ։ Պտղի քաշը լինում է 450 գ-ից մինչև 7 կգ։ Սեխածառը պտղաբերում է տնկելուց 10-12 ամիս հետո։ Բերքատվությունը բարձր է լինում ծառի երիտասարդ շրջանում, այսինքն՝ մինչև 5-րդ տարին, որից հետո գնալով բերքատվությունն իջնում է։ Դրա համար պլանտացիաների ծառերը 4 տարին մեկ նորացվում են։
Բացի թարմ վիճակում օգտագործելուց, պտուղներից պատրաստում են ջեմ, մարմելադ, հրուշակեղեն և այլն։ Սեխածառի պտուղը պարունակում է օսլա, շաքար, վիտամիններ։ Նրա հյութը պարունակում է հատուկ ֆերմենտ՝ պապային, որն իր հատկություններով նման է ստամոքսահյութի ֆերմենտներին։ Դրանով է բացատրվում այն փաստը, որ ջրում լուծված նրա մի քանի կաթիլը փափկեցնում է ամենակոշտ միսը։
Պապայինից պատրաստում են արժեքավոր դեղամիջոցներ մաշկային, աղեստամոքսային հիվանդությունների, լեղապարկի թարախային բորբոքումների բուժման և վերքեր ապաքինելու համար։ Այժմ սեխածառի պլանտացիաները բավականին մեծ տարածություններ են զբաղեցնում Կենտրոնական Ամերիկայում, Հարավային Ամերիկայում, Հնդկաստանում, Շրի-Լանկայում, Մալայան կղզեխմբում, Աֆրիկայում և Ավստրալիայում։


== Սննդային արժեքը ==
100 գ պտուղը հետևյալ սննդային արժեքն ունի.

Էներգիա - 180 կիլոժուլ
Սպիտակուցներ - 1 գ
Ածխաջրատարներ - 10 գ
Կալցիում - 21 մգ
Նատրիում - 3 մգ
Կալիում - 211 մգ
ֆոսֆոր - 16 մգ
երկաթ - 0,4 մգ
Բետակարոտին - 0,56 մգ
Վիտամին B1 0,03 մգ
Վիտամին B2 - 0,04 մգ
Վիտամին C - 60-80 մգ


== Ծանոթագրություններ ==
Սումցի

Սումցի (ուկրաիներեն՝ Сумці), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1750 թվականին։
2001 թվականի տվյալներով Սումցի գյուղում բնակվում էր 83 մարդ։ Բնակավայրը զբաղեցնում է 0,296 կմ² տարածք։ Բնակչության խտությունը կազմում էր 280,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուլյա Նորաշեն

Ուլյա Նորաշեն(ադրբ.՝ Ulya Norashen), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Աշխարհագրություն ==


== Պատմություն ==


== Տես նաև ==
Բաբեկի շրջան


== Արտաքին հղումներ ==
Ուլյա Նորաշեն բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Սպիտակահոնք կեռնեխ

Սպիտակահոնք կեռնեխ (լատ.՝ Turdus iliacus), կեռնեխների ընտանիքի թռչուն։ Ձմեռող է, հազվագյուտ։


== Արտաքին կառուցվածք ==
Մարմնի երկարությունը 21 սմ է, թևերի բացվածքը՝ 33-34,5 սմ։ Մարմինը վերևից դարչնագույն է, ներքևից՝ սպիտակ՝ մուգ խայտերով, մարմնի կողքերը և թևատակի ծածկողները՝ շիկակարմիր։ Հոնքը վառ սպիտակ է, բեղը՝ բաց դարչնագույնից դեղին երանգներով։ Հաճախ հանդիպում է այլ կեռնեխների (հատկապես՝ սինակեռնեխի) երամներում։


== Սննդառություն ==
Սնունդ է որոնում ցածրահասակ թփերում, ծառերի վրա կամ դրանց տակ և դաշտեզրերին։ Սնվում է անողնաշարավորներով, սերմերով, հատապտուղներով։


== Կենսակերպ ==
Չվում է գիշերը։ Բնակվում է նոսրանտառներում, պտղատու այգիներում, մացառուտներում։
Որպես հազվագյուտ տեսակ՝ ՀՀ տարածքում գրանցվել է 6 անգամ՝ Երևանի շրջակայքում, Կոտայքի (Հրազդան), Գեղարքունիքի (Սևան, Արեգունի գյուղ), Վայոց ձորի (Մամարզա գյուղ), Արարատի (Դաշտաքար գյուղ) մարզերում։


== Պատկերասրահ ==
Ղոշդերե

Ղոշդերե, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ռյո Յամամատո

Ռյո Յամամատո (ճապ.՝ 山本 亮, մայիսի 18, 1984(1984-05-18), Կոբե, Ճապոնիա), ճապոնացի վազորդ երկար տարածություն ոճում։ 2012 թվականի Լոնդոնի ամառային օլիմպիական խաղերում զբաղեցրել է 40-րդ տեղը 2։18.34 արդյունքով։
2012 թվականին Բիվա լճի մարաթոնյան վազքում զբաղեցրել է 4-րդ հորիզոնականը՝ 2։08.44 անձնական արդյունքով։


== Ծանոթագրություններ ==


== Արտաքին հղումներ ==
Էջը IAAF.org կայքում(անգլ.)
Կովալևսկի գյուղական խորհուրդ (Կոտելևսկի շրջան)

Անվան այլ կիրառումների համար տե՛ս՝ Կովալևսկի գյուղական խորհուրդ (այլ կիրառումներ)Կովալևսկի գյուղական խորհուրդ  (ուկրաիներեն՝ Ковалевська сільська рада), Ուկրաինայի Պոլտավայի մարզի Կոտելևսկի շրջանում։
2001 թվականի տվյալներով Կովալևսկի գյուղական խորհրդում բնակվում էր 493 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Քյոնիգսմոս

Քյոնիգսմոս (գերմ.՝ Königsmoos), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Նոյբուրգ Շրոբենհաուզեն շրջանում։ Բնակչությունը կազմում է 4361 մարդ (2010 թվականի դեկտեմբերի 31-ի տվյալներով)։ Տարածքը 40.97 կմ² է։ Պաշտոնական կոդը՝ 09 1 85 163։


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Հողի որակական գնահատում

Հողի որակական գնահատում (հողի բոնիտում), հողերի համեմատական գնահատումը՝ ըստ գյուղատնտեսական հատկանիշների։ Հողի որակական գնահատումը պետակական հողային կադաստրի բաղադրիչ մասն է և հողերի որակական հաշվառման շարժընթացի սկզբնական փուլը։ Հողի որակական գնահատման նպատակը յուրաքանչյուր հողամասի բնական բերրիության բացահայտումն ու գյուղատնտեսական մշակաբույսերի համար պիտանելիության որոշումն է՝ ագրոէկոլոգիական գործոնների համալիր ազդեցության պայմաններում։ Հայաստանում հողի որակական գնահատումը և հողի տնտեսական գնահատումն իրականացնելիս հիմք են ընդունում այն, որ հանրապետության հողային ֆոնդը բաժանված է գնահատման 4 մարզի և 15 շրջանի։
Սլավկովիցի

Սլավկովիցի (ուկրաիներեն՝ Славковиці), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Սլավկովիցի գյուղում բնակվում էր 7 մարդ։ Բնակավայրը զբաղեցնում է 0,183 կմ² տարածք։ Բնակչության խտությունը կազմում էր 38,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելյաևո (գյուղ, Կիկնուրսկի շրջան)

Անվան այլ կիրառումների համար տե՛ս՝ ԲելյաևոԲելյաևո (ռուս.՝ Беляево), գյուղ Ռուսաստանի Կիրովի մարզի Կիկնուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6821) Ռանևսկայա

(6821) Ռանևսկայա (անգլ.՝ Ranevskaya), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 29-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,580071 ա. մ., առավելագույնը մոտենում է 2,1912 ա. մ. հեռավորության վրա և հեռանում 2,969 ա. մ.։ Արեգակի շուրջ մեկ ամբողջական պտույտ է կատարում 1513,72 երկրային օրվա ընթացքում, իր ուղեծրով շարժվելով միջինում 0,237824 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6821) Ռանևսկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նարիմանովի շրջան (Աստրախանի մարզ)

Նարիմանովի շրջան (ռուս.՝ Наримановский муниципальный район), մունիցիպալ շրջան Ռուսաստանի Դաշնության Աստրախանի մարզում։
Ստեղծվել է 1931 թվականին։ Վարչական կենտրոնը՝ Նարիմանով։


== Աշխարհագրություն ==
Շրջանի տարածքի մակերեսը կազմում է 6100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 46133 մարդ։ Բնակչության խտությունը կազմում էր 7,56 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վիլյույի ջրամբար

Վիլյույի ջրամբար (ռուս.՝ Вилюйское водохранилище, ВВ), ջրամբար Ռուսաստանում, որ ստեղծվել է Վիլյույի հէկի կողմից Լենա գետի վտակ Վիլյույ գետի վրա։ Վիլյույի ջրամբարը տեղակայված է Յակուտիայում՝ Կրասնոյարսկի երկրամասի հետ սահմանին մոտ։ Գտնվում է Ենիսեյ գետի վտակ Ստորին Տունգուսկայից մոտավորապես 80 կմ դեպի արևելք։


== Նկարագրություն ==
Վիլյույի ջրամբարն ստեղծվել է 1965-1967 թվականներին, երբ Վիլյույի հէկի համար ամբարտակ է կառուցվել Վիլյույ գետի վրա։ Ջրամբարի ստեղծման ժամանակ ջրի տակ են անցել 2,3 հազար հա գյուղատնտեսական նշանակություն ունեցող հողատարածություններ, ինչպես նաև տեղափոխվել է 50 կառույց։
Ջրամբարի՝ ծովի մակարդակից 246 մետր բարձրության դեպքում նրա մակերեսը կազմում է 2360 կմ²։ Հէկի նախագծի համաձայն՝ ջրամբարի ջրի մակարդակը կարող է բարձրանալ մինչև 249 մ, իսկ հէկի աշխատանքի համար անհրաժեշտ ջրի նվազագույն մակարդակը 231 մ է, ինչը հավասար է տատանումների թուլյատրելի առավելագույն չափին՝ 18 մ։ Վիլյույի ջրամբարի ջրի մակարդակի զգալի տատանումները պայմանավորված են առաջին հերթին տարբեր տարիներին եղած տեղումների քանակների տարբերությամբ։
Ջրի տարեկան միջին հոսքը կազմում է 20 կմ³: Ջրամբարի միջին ծավալը հավասար է 40,4 կմ³, որի մեջ է մտնում նաև ջրամբարի օգտակար ծավալը՝ 22,4 կմ³:
Վիլյույի ջրամբար են թափվում Վիլյույ, Չոնա գետերը։ Ջրամբարից դուրս է հոսում Վիլյույ գետը։
Վիլյույ ջրամբարի երկարություն կազմում է 470 կմ, լայնությունը՝ 18 կմ։ Ամենամեծ խորությունը 70 մետր է, միջին խորությունը՝ 17 մետր։ Վիլյույ ջրամբարի ջրհավաք ավազանի մակերեսը կազմում է 141 150 կմ²։


== Տնտեսական նշանակություն ==
Վիլյույի ջրամբարն օգտագործվում է Վիլյույ գետի հոսքի սեզոնային ու բազմամյա կարգավորման համար, ինչպես նաև ջրամատակարարման, նավագնացության ու ձկնորսության նպատակներով։ Վիլյույի ջրամբարում ապրում են տարբեր ձկնատեսակներ, որոնցից են նելման, չիրը և այլն։ Հէկի ջրթողիչից դուրս հոսող ջուրն օգտագործվում է Վիլյույ գետի ներքին հոսանքում նավագնացության համար անհրաժեշտ պայմանների ապահովման համար։


== Վարարում 2008 թվականին ==
2008 թվականի հուլիս-օգոստոս ամիսներին եղած առատ տեղումների պատճառով այդ շրջանում ջրամբարում ավելացավ 38 կմ³ ջուր, որից 23 կմ³-ը դուրս է թողնվել հէկի ջրաթողիչից։ Ընդ որում՝ նախկինում ջրամբարից ջուրը դուրս է թողնվել մեծ քանակությամբ տեղացած ձնի պատճառով։


== Ծանոթագրություններ ==


== Արտաքին հղումներ ==
Вилюйское водохранилище (физическая карта, масштаб 1:1 000 000) // Национальный атлас России. — М.: Роскартография, 2004. — Т. 1. — С. 251. — 496 с. — 3000 экз. — ISBN 5-85120-217-3
Фотоальбом: Якутия, Вилюйское водохранилище.
Գեորգի Եղիազարով

Գեորգի Սմբատի Եղիազարով (սեպտեմբերի 9, 1902(1902-09-09), Թիֆլիս, Ռուսական կայսրություն - ապրիլի 6, 1983(1983-04-06), Երևան, Հայկական ԽՍՀ, ԽՍՀՄ), խորհրդային հայ դերասան, ռեժիսոր։ ԲԻԽՍՀ արվեստի վաստակավոր գործիչ (1944), ԲԻԽՍՀ վաստակավոր արտիստ (1941)։


== Կենսագրություն ==
Գեորգի Եղիազարովը ծնվել է 1902 թվականի սեպտեմբերի 9-ին Թիֆլիսում։ 1923 թվականից աշխատել է Անդրկովկասի, Միջին Ասիայի, Հեռավոր Արևելքի թատրոններում։ 1937 թվականից Ուֆայի ռուսական դրամատիկական թատրոնի դերասան, 1943-1946 թվականներին՝ նույն թատրոնի գեղարվեստական ղեկավար, գլխավոր ռեժիսոր։
Եղել է Բաշկորտոստանի թատերական գործիչների միության առաջին նախագահը (1940-1946)։ Խաղացել է քնարական-ռոմանտիկ դերեր։
Մահացել է 1983 թվականի ապրիլի 6-ին Երևանում։


== Դերերը թատրոնում ==


== Ռեժիսոր ==


== Ծանոթագրություններ ==


== Գրականություն ==
Волков-Кривуш С․ В․ (1959)։ Русский театр драмы в Уфе։ Уфа
Պատարագամատույց

Պատարագամատույց, պատարագի արարողության ծիսական կարգ-ձեռնարկ։ Բովանդակում է աղոթքներ, հոգևոր երգեր, մաղթանքներ, քարոզներ ու հատվածներ Աստվածաշնչից և այլն։ Սկզբնական Պատարագամատույցը վերագրվել է առաքյալներին, մասնավորապես՝ Հակոբ Տյառն եղբայր առաքյալին։ Առաջին անգամ գրավոր խմբագրել է Բարսեղ Կեսարացին։ Հայտնի են Պատարագամատույցի բազմաթիվ խմբագրություններ ու տարբերակներ, որոնք ժամանակի ընթացքում ենթարկվել են բնագրային ու կառուցվածքային փուիոխությունների։ Հայերեն Պատարագամատույցը նույնպես ունեցել է մի քանի տարբերակ։ Հիմնականը Բարսեղ Կեսարացունն է, որի համառոտ թարգմանությունը (5-րդ դարի) հայ եկեղեցում կիրառվել է 5-6-րդ դարերի, մինչ այդ օգտագործվել են դրա սկզբնագիր հունարեն, և բանավոր ավանդական հունարեն, ու ասորերեն այլ տարբերակներ։ Ընդարձակ Պատարագամատույց թարգմանվել է 11-րդ դարում։ 5 դարի վերջին քառորդին են թարգմանվել (հավանաբար Հովհաննես Ա Մանդակունու կողմից) Աթանաս Աղեքսանդրացուն, Կյուրեդ Աղեքսանդրացուն, Գրիգոր Լուսավորչին, Սահակ Պարթևին ավանդաբար վերագրված Պատարագամատույցները, որոնք (ենթադրաբար համարվում են Գրիգոր Նազիանզացունը) օգտագործվել են 5-11-րդ դարերում։ Այդ ընթացքում հայերեն թարգմանվել և հազվադեպ օգտագործվել է «Երախայից» Պատարագամատույցը։ 12-13-րդ դարերում թարգմանվել են նաև Հակոբ Տյառն եղբայր առաքյալին, Իգնատիոս Աստվածազգեաց Անտիոքացուն վերագրված Պատարագամատույցները։ 12-րդ դարի վերջերին Ներսես Լամբրոնացին հայերեն է թարգմանել կաթոլիկ եկեղեցու Պատարագամատույցի մեկ կարևոր տարբերակ։ Հայերեն Պատարագամատույցի կազմավորման գործում որոշակի մասնակցություն են ունեցել Գրիգոր Լուսավորիչը, Սահակ Պարթևը, Հովհաննես Ա Մանդակունին, Գրիգոր Նարեկացին, Ներսես Շնորհալին, Ներսես Լամբրոնացին, Խաչատուր Տարոնացին։ Հայ եկեղեցու պաշտոնական Պատարագամատույցը, որ հայտնի է նաև խորհրդատետր, պատարագատետր անուններով, վերջնականապես ձևավորվել է մինչև 17-րդ դարը։ Հայերեն քանիցս մեկնաբանվել է։ Հիշա¬ տակելի են, հատկապես, Խոսրով Անձևա- ցու, Ներսես Լամբրոնացու, Հովհաննես Արճիշեցու (Օսպնակեր) մեկնությունները։ Մեծ է հայերեն Պատարագամատույցի բնագրագիտական, լեզվաբանական, թարգմանական, պատմաբանասիրական նշանակությունը ոչ միայն հայ, այլև ընդհանուր միջնադարյան քրիստոնեական մատենագրության ուսումնասիրման համար։ Այն գրական, լեզվական և մշակութային կարևոր հուշարձան է։ Հայերեն Պատարագամատույցը առաջին անգամ հրատարակել է Հակոբ Մեղապարտը 1513 թվականին, Վենետիկում։ Պատարագամատույցի քննական համապարփակ բնագիրը ընդարձակ ուսումնասիրությամբ և համակողմանի ծանոթագրություններով ու բացատրություններով հրատարակել են Վիեննայի Մխիթարյանները։
Մեծ Բուդդա

Տյանտյան Բուդդա, հայտնի է նաև Մեծ Բուդդա (չին.՝ 天壇大佛), Բուդդայի բրոնզե մեծ արձան, տեղադրված է Հոնկոնգում՝ Լանտաու կղզում։ Մոտ է Պո Լին վանքին։ Խորհրդանշում է մարդու և բնության հարաբերության ներդաշնակությունը։ Բուդդիզմի կարևոր կենտրոն է Հոնկոնգում, ինչպես նաև՝ հայտնի զբոսաշրջային կենտրոն։


== Նկարագրություն ==
Արձանի բարձրությունը 34 մետր է (112 ֆունտ), կշիռը՝ 250 տոննա, ինչն էլ «Մեծ Բուդդային» դարձրել է ամենաբարձր բրոնզե Բուդդայի արձանը մինչև 2007 թվականը (ամենաբարձրը գտնվում է Թայվանի Գոասյուն քաղաքում)։ Որպեսզի զբոսաշրջիկները հասնեն արձանին, պետք է բարձրանան 268 աստիճան, չնայած Բուդդայի արձանի մոտ գնացող մեքենայի ոլորապտույտ ճանապարհ կա։ Արձանը դեպի հյուսիս է նայում, ինչը յուրահատուկ է, քանի որ Բուդդայի բոլոր արձանները դեպի հարավ են նայում։
Արձանի շինարարական աշխատանքները սկսվել են 1990 թվականին և ավարտվել 1993 թվականի դեկտեմբերի 29-ին։ Բացման արարողությանը հրավիրվել էին վանականներ աշխարհի տարբեր կողմերից։


== Այցելություններ ==
Պո Լինի վանքը և Բուդդայի արձանը այցելուների համար բաց են տեղական ժամանակով 10:00-17:45։ Մուտքն անվճար է, սակայն «Բուդդայի» ներս մտնելու համար պետք է վճարել։ Այցելուները կարող են տեսնել նաև մոտակայքում գտնվեղ վանքը, որը հայտնի է «Բուդդայի արքայությունը հարավում» անվանումով։ Այն համարվում է Հոնկոնգի խոշոր և հայտնի կառույցներից մեկը։ Վանքը հիմնադրել են Զենի 3 վարպետներ՝ 1920 թվականին։ Զբոսաշրջիկները հաճախ իրենց ժամանակն անց են կացնում մոտակայքում գտնվող թեյի այգում։ Ոչ հեռվում վեր բարձրացող Լանտաոյի գագաթը երրորդ ամենաբարձր գագաթն է Հոնկոնգում(934մ)։


== Պատկերասրահ ==

		
		


== Ծանոթագրություններ ==
Էրքենիս (գետ)

Էրքենիս, գետ Ճորոխի ավազանում, Բալախորի վտակը։ Սկիզբ է առնում Զիարեթ լեռան փեշերից և Բալախորի դաշտում միանում մայր գետին։


== Ծանոթագրություններ ==
Բալախոռ (Ջանիկի գավառ)

Անվան այլ կիրառումների համար տե՛ս՝ Բալախոռ (այլ կիրառումներ)Բալախոռ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ինդոս-Գանգեսյան հարթավայր

Ինդոս-գանգեսյան հարթավայր, ալյուվիալ բերրի հարթավայր Հնդկաստանի, Պակիստանի և Բանգլադեշի տերիտորիաներում։ Գտնվում է Հիմալայների և Դեկանի սարահարթի միջև։ Երկարությունը մոտ 3 հազ. կմ է, լայնությունը՝ 250-350 կմ, մակերեսը՝ 0,70 միլիոն կմ2։ Ալպյան նախալեռնային ճկվածք է՝ լցված Հիմալայների մերձակա լանջերի քայքայված նյութերով, ծածկված ալյուվիալ բերվածքներով։ Համարվում է մարդկային քաղաքակրթության հնագույն օրրաններից մեկը։ Հարթավայրում գտնվող խոշորագույն բնակավայրերն են Դելին, Կալկաթան (Հնդկաստան), Կարաչին, Լահորը (Պակիստան)։


== Ծանոթագրություններ ==


== Արտաքին հղումներ ==
Индо-Гангская равнина հոդվածը Սովետական մեծ հանրագիտարանում Կաղապար:Բանգլադեշ-անավարտ
Սեն Լորան դը լա Պրե

Սեն Լորան դը լա Պրե (ֆր.՝ Saint-Laurent-de-la-Prée), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Ռոշֆոր-Հյուսիս կանտոնի Ռոշֆոր շրջանի կազմի մեջ։ 
Համայնքի INSEE կոդ՝ 17353։


== Բնակչություն ==
Համայնքի բնակչությունը 2010 թվականին կազմում էր 1858 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Լորան դը լա Պրե (ֆր.)
Հրաչյա Հարությունյան (դերասան)

Անվան այլ կիրառումների համար տե՛ս՝ Հրաչյա Հարությունյան (այլ կիրառումներ)Հրաչյա Հարությունյան (փետրվարի 14, 1961(1961-02-14), Երևան, Հայկական ԽՍՀ, ԽՍՀՄ), հայ դերասան, բեմադրիչ։ Հայաստանի Հանրապետության վաստակավոր արտիստ։ Հայաստանի Հանրապետության պետական մրցանակի դափնեկիր։


== Կենսագրություն ==
Հրաչյա Հարությունյանը ծնվել է Երևանում, 1961 թվականի փետրվարի 14-ին։ 1979-1981 թվականներին Հրաչյա Հարությունյանը սովորել է «Հայհամերգ» միավորմանը կից էստրադային-կրկեսային ստուդիայի կրկեսային բաժնում, ստացել է օրիգինալ ժանրի արտիստի որակավորում։ 1984 թվականին ավարտել է Երևանի Գեղարվեստա-թատերական ինստիտուտի դերասանական բաժինը։ 1978 թվականից աշխատում է Երևանի Հրաչյա Ղափլանյանի անվան դրամատիկական թատրոնում որպես դերասան և բեմադրիչ։


== Դերակատարումներ ==

Սերգեյ՝ «Իրկուտսկյան պատմություն» - Ա․ Արբուզով
Կարլ՝ «Ժաննա դ՛Արկ» - Ժ․ Անույ
Անպատասխանատու՝ «Ավտոբուս» - Ս․ Ստրատիև
Ստվեր՝ «Ստվերը» - Շվարց
Մարկ Անտոնիոս՝ «Հուլիոս Կեսար» - Շեքսպիր
Ռոմեո՝ «Ռոմեո և Ջուլիետ» - Շեքսպիր
Տղամարդ՝ «Կինը և Տղամարդը» - Ն․ Ադալյան
Վենասն՝ «Չաո» - Մ․ Սովաժոն
Հիսուս Նազովրեցի՝ «Հիսուս Նազովրեցին և նրա երկրորդ աշակերտը» - Պ․ Զեյթունցյան
Գնդապետ՝ «Գնդապետ Թռչունը» - Խ․ Բոյչև
Համլետ՝ «Համլետ» - Շեքսպիր
Ջոն՝ «Ձայն լռության կամ վեցերորդ պատվիրանը» - Գ․ Խանջյան, Վ․ Չալդրանյան
Ֆիլիպ Դեբնի՝ «Սիրային Խառնաշփոթ» - Հ․ Բերգեր
Ջեկ Թեմփլթոն՝ «Վերջին Ծաղրածուն» - Բ․ Սլեյդ
Դատավոր՝ «Փարիզյան Դատավճիռ» - Պ․ Զեյթունցյան
Մարվին՝ «№707» - Ն․ Սայմոն
Կոլոմբ՝ «Սերը տարիք չի հարցնում» - Ժան Կլոդ Իսլեր
Օրնիֆլ՝ «Օրնիֆլ»  - Ժան Անույ


== Ներկայացումներ ==
Երևանում և ԱՄՆ-ում բեմադրել է մի շարք ներկայացումներ՝

«Բեատրիչե»
«Ցիլինդր»
«Չաո»
«Հյուրանոցի տիրուհին»
«Վայրի աղջիկը 20 տարի անց»
«Մահ իտալական ձևով»
«Վերջին տանգոն»
«№ 707»
«Սերը տարիք չի հարցնում»
«Օրնիֆլ»


== Հեռուստաներկայացումներ ==
«Սպանել տղամարդուն»
«Մի ամիս գյուղում»
«Վերելակում»
«Չարենցի ուղղիչ տունը»
«Անհամբեր սիրահարներ»
«Ես և նա»
«Եղեգնուհի»
«Հաղթանակած կինը»
«Փուշը»
«Փայտե մարդը»


== Ֆիլմեր ==
Արա՝ «Ճերմակ Անուրջներ»
Աբեղա՝ «Հին Աստվածներ»
Քավոր Պետրոս՝ «Խաչագողի Հիշատակարանը»
Ռշտունի՝ «Լքյալները»
Նախարար՝ «Քրմուհին»
Արշակ՝ «Պատանդներ»
«Տեր Ողորմեա»
Հայր՝ «Եղնիկների Կածանը» (20-մասանոց գեղարվեստական ֆիլմ)


== Մրցանակներ ==
Հայաստանի Պետական մրցանակ (2012)
Հայաստանի վաստակավոր արտիստ (2006)


== Ընտանիք ==
Ամուսնացած է։ Կինը ՀՀ վաստակավոր արտիստ, երգչուհի Սյուզան Մարգարյանն է, դուստրը՝ ՀՀ վաստակավոր արտիստուհի, երգչուհի Սիրուշոն։


== Ծանոթագրություններ ==
RTP Internacional

RTP Internacional, պորտուգալական միջազգային արբանյակային հեռուստաալիք ազգային Rádio e Televisão de Portugal հեռուստառադիոընկերության կազմում։ Եթեր է հեռարձակվում 1992 թվականի հունիսի 10-ից։ Հեռուստաալիքի եթերում ներկայացվում են RTP1 և RTP2 ազգային հեռուստաալիքների լավագույն հաղորդումները և լրատվական թողարկումներ։
Աֆրիկյան երկրների համար հեռարձակվում է «RTP África» հեռուստաալիքը։


== Արտաքին հղումներ ==
Պաշտոնական կայք (պորտ.) (անգլ.)
LyngSat Archived 2013-03-07 at the Wayback Machine. (անգլ.)